የተለያዩ የታሪክ መዛግብት እንደሚያሳዩት ከክርስቶስ ልደት በፊት በግሪክ እና በሮም በግልጽ በመንግስት ደረጃ ምዝገባዎች ይደረጉ የነበረ ሲሆን የምዝገባዉ አላማ ግን ለዉትድርና የሚመለመለዉን ሰብአዊ ሀብት ለማወቅ እና የመንግስቱን ሀይል ለማጎልበት ነበር። የታሪክ መዛግብቱ እንደሚገልፁት የኩነቶች ምዝገባ ከክርስቶስ ልደት በኋላም የቀጠለ ሲሆን እ.አ.አ በ720 በጃፓን የተወሰኑ ቦታዎች የልደት፣ የሞት እና የጋብቻ ምዝገባ ይካሄድ የነበረ ሲሆን በኋላም ከ15ተኛዉ ክ/ዘመን ጀምሮ በስፔን፣ በእንግሊዝ፣ በፈረንሳይ እንዲሁም በ17 ክ/ዘመን በስዊድን፣ በካናዳ፣ በፊንላንድ እና በዴንማርክ በየአድባራቱ እና ቤተክርስቲያናቱ የጥምቀት፣ የሰርግ እና የቀብር ስርአቶች እንዲመዘገቡ ይደረግ ነበር። በአፍሪካ የወሳኝ ኩነት ምዝገባ አመሰራረትና እድገት ታሪክ ከቀኝ ግዛት ጋር የሚያያዝ ነዉ። ቀኝ ገዥዎች አፍሪካን በቀኝ ግዛት ሲይዙ የወሳኝ ኩነት ምዝገባ አሰራርንም ይዘዉ ገብተዋል:
